**להיות מנהיג**

**כיתות ה'-ו'**

**קהל היעד: כתות יסודי ה' – ו'   
גיל: 10-12  
משך התכנית: שעתיים**

**התכנית במשפט:** עיסוק בשאלות מהו גיבור-מנהיג-מוביל דרך? מהן תכונותיו ובאילו עולמות תוכן קיימים גיבורים? נבדוק מהו הפוטנציאל המנהיגותי הגלום בנו ולאן חשוב לנו לתעל אותו.

**על התכנית:** אתם מוזמנים לחוויה פורצת דרך! תערוכת "גיבורים: פורצי הדרך של העם היהודי" היא המוקד לתכנית 'להיות מנהיג'. מנהיגים וגיבורי תרבות קיימים בכל דור והם משקפים תפיסות עולם וערכים חברתיים בתקופות השונות ובמקומות שונים ומהווים מודל לחיקוי. גיבורים ומנהיגים יכולים להיות אנשים בתחומי המוסיקה, אמנות, קולנוע, ספרות, הגות, מצביאים, מנהיגים פוליטיים וחברתיים, מדענים ואנשי אקדמיה ורפואה, ספורטאים, כוכבי בידור ואופנה ועוד. הם משתנים בהתאם לתקופתם ולערכי החברה בה הם חיים.

|  |  |  |
| --- | --- | --- |
| **זמן** | **כתות ה'-ו'** | |
| **20 דקות** | פעילות פתיחה: מיהו מנהיג ומהן תכונותיו? - **פאזל גיבורים** | |
| **10 ד'** | **מונולוג: דונה גרציה/רוזה לוקסמבורג** |
| **45 ד'** | מסע בין מנהיגים - סיור בגלריית גיבורים מלווה **בדף נבחרת הגיבורים ומדבקות** |
| **25 ד'** | סיור בגלריית הללויה עם **מדבקות בתי כנסת** |
| **20 ד'** | אני מנהיג? פעילות סיכום ועיבוד – **סרט 'גיבורים קטנים' דיון וחלוקת כרזה לבי"ס** |

**חומרים:**

* פתיחה: 5 סטים פאזל גיבורים
* סיור: לכל חולייה של 5 משתתפים: דף נבחרת הגיבורים שלנו
* גלריית גיבורים: מדבקות של 19 גיבורים. מדבקה אחת לכל תלמיד לפי בחירה.
* גלריית הללויה: מדבקות של 5 בתי כנסת: אלטנוישול פראג, וילנה ליטא, טלומצקה ורשה, פס מרוקו, טורו ניופורט – 5 מדבקות של כל בית כנסת לפי בחירת הקבוצות.
* מונולוג: דונה גרציה
* פעילות סיכום: 2 קטעי הסרט 'גיבורים קטנים'.
* לכל כיתה: פוסטר להדבקת דפי נבחרת הגיבורים של הקבוצות.

**השאלות החשובות בעת ההזמנה:**

1. האם ישנם ילדים משולבים בכיתה (על הרצף האוטיסטי או בעלי מוגבלויות)?
2. האם יש למורה מידע שחשוב שאנחנו נדע על בית הספר/השכבה/הכיתה?

**מערך התכנית**

**מטרות פדגוגיות:**

**ידע:**

* ברור מושג המנהיג - גיבור תרבות – דמות מופת ותכונותיו, בעולמות התוכן השונים.
* היכרות עם דמויות מנהיגות ומנהיגים לאורך ההיסטוריה היהודית.

**מיומנויות:**

* הבחנה בתכונות הומור כבעל יכולת לפגוע או לכלול את האחר, וכיצד להתחיל ולהבחין בין השניים.

**חיבור ורלוונטיות לחיי המשתתפים:**

* האם אני יכול להיות גיבור? כיצד?

**(20 דקות) פעילות פתיחה: פאזל גיבורים**

* הציגו לקבוצה את ערמת החלקים, וספרו להם כי בתוך ערמה זו מסתתרות 5 דמויות שעליהם להרכיב.
* לאחר הרכבת הפאזלים, יהיו לפניכן 5 דמויות ללא שם. בררו עם הקבוצה ונסו לפענח את הדמויות – התמקדו במשה רבנו, שמחזיק את לוחות הברית. אפשר אולי גם את עדה יונת, שעל צווארה מדליית נובל (מעבר לכך הדמויות מאוד קשות לפיענוח).
* חלקו את הקבוצה לתתי קבוצות – לכל תת-קבוצה דמות אחרת.
* בקשו מתת הקבוצות להפוך את הדימויים – בצידם השני שם הדמות והטקסט שלהם.
* בקשו מהם לקרוא על הדמות ולהציג אותה לפני שאר הקבוצות.
* ערכו דיון פותח על מושג הגבורה:
  + למה דמויות אלו גיבורות או פורצות דרך?
  + מה נראה היום במהלך הביקור?

**(10 דקות) מונולוג: דונה גרציה/רוזה לוקסמבורג**

בעקבות המונולוג, שאלו:

* האם רוזה/דונה מנהיגה? מדוע? מה הופך אותה לכזו? אלו מעשים ואלו תכונות?

**(45 דקות) סיור בגלריית גיבורים**

* **פתיחה על הגלריה** – 150 פורצי ופורצות דרך מרחבי העולם וההיסטוריה של העם היהודי. לעשות תחנה אחת לפתיחה.
* היום אנחנו נעסוק בשאלות של מנהיגות, ואתם **תבחרו נבחרת של המנהיגים שלכם.**
* **מחלקים את דף הנבחרת לכל 4-5 ילדים** (סה"כ עד 5 תת-קבוצות בכל קבוצה).
* **הסבירו:** עכשיו כל קבוצה תבנה לאורך הסיור את נבחרת הגיבורים ומנהיגים שלה. אתם תצטרכו להציג את הגיבורים ולהסביר למה בחרתם דווקא אותם ולא אחרים.
* **חלקו:** מדבקה אחת של גיבור לכל משתתף.
* **משימה:** צאו למצוא את הגיבורים שקיבלתם. למדו עליהם בתחנה ועל הטבלטים. אתם צריכים לבחור **רק ארבעה מתוך החמישה** לשים בנבחרת (הדגישו בפניהם ששאר המקומות ימולאו בהמשך) – על איזה תוותרו?
* **שחררו את הקבוצות –** שימו לב שבנוסף לפעילות בתחנות השונות, הקבוצות גם עוסקות במילוי הדף.
* **סיכום:** התאספו בפינה שקטה בגלריה לצורך הצגת הנבחרות. **שאלו:**
  + מדוע בחרתם דווקא אנשים אלו? על מי ויתרתם ולמה?
  + אלו **תכונות** יש לדעתכם לאנשים אלו?
  + אלו **מעשים** מיוחדים עשו אנשים אלו?
  + מה ניתן ללמוד מהנבחרות – אלו תכונות חשובות שיהיו למנהיג?

**(25 דקות) סיור בגלריית הללויה**

* **פתיחה**: הולכים לראות עכשיו גלריה שעוסקת בבתי כנסת. לקשור בין בתי כנסת לקהילה, ובין קהילה – למנהיגים. היום אנחנו הולכים לראות את התגובות של מנהיגים שונים למשברים ודילמות שהיו להם. שימו לב - לא תמיד המנהיגים הללו בחרו נכון. אנחנו ננתח יחד את מה שעשו, וכל קבוצה תבחר שני מנהיגים להוסיף לנבחרת שלה.
* ההדרכה תתמקד בבתי הכנסת והאגדות או הסיפורים ההיסטורים עליהם, הכוללים משברים ודילמות מנהיגתיות **(3 מתוך הרשימה להלן**):
  + טלומצקה – מכירת החנוכיה וחפצים נוספים עבור הצלת חברי קהילה על ידי רב הקהילה, מוסס שור.
  + אבן דנאן – אי קבלת מגורשי ספרד ואז הכנסתם לקהילה.
  + טורו – הפנייה לנשיא ארה"ב.
  + פראג – המהר"ל והגולם.
* **הדריכו לפחות 3 מתוך ארבעת בתי הכנסת**. עשו הדרכה שכוללת כמובן את המודל והקהילה, ואז ספרו את הסיפור הרלוונטי. בסופו – **נתחו את המנהיג של הקהילה:**
  + האם לדעתכם נהג נכון או לא?
  + אם לא (כמו לכאורה באגדות אבן דנאן ופראג) – מדוע לא? האם אולי גם הכרה בטעות ותיקון דרך חשובים למנהיג?
  + אם נהג נכון (כמו במקרי טלומצקה וטורו) – אלו תכונות היו למנהיגים אלו?
* לאחר שהדרכתם, תנו לקבוצות כמה דקות כדי לבחור את הקהילות הרלוונטיות – 2 בלבד.
* כל קבוצה צריכה לגשת אליכם ולבקש את המדבקות הרלוונטיות.
* לאחר החלוקה לכל הקבוצות, עברו במליאה ביניהן ושאלו אותן על בחירותיהן:
  + מדוע בחרו דווקא במנהיג זה ולא אחר?
  + על מי ויתרו ומדוע?
* **סיכום:** ראינו כאן לא רק את המנהיגים, פורצי הדרך והגיבורות, אלא גם את הקהילה. להחלטות של מנהיגים יש השלכות – ולא תמיד חיוביות. ראינו איך מנהיגה או מנהיג גדול יודעים לא רק לבחור במעשה הנכון, אלא גם לחזור בהם מהחלטה שגויה, ולשנות כיוון במידת הצורך.

**(30 דקות) סיכום ועיבוד בכיתה**

* **הוסיפו כעת עוד מנהיגה או מנהיג שלא ראיתם היום ללוח הנבחרת שלכם:**
  + מדוע הוספתם דווקא אותם?
  + אלו תכונות ומעשים מצדיקים את הוספתם?
* **צפייה ב-2 קטעים מהסרט 'גיבורים קטנים'**

**לפני הצפייה:** הציגו בקצרה את העלילה בסרט וספרו באיזה קטע אנו הולכים לצפות.

**חשוב לצפות בסרט במלואו כדי שתוכלו להשלים מידע על העלילה לתלמידים.**

**לאחר הצפייה שאלו**:

* עם אילו מצבים הדמויות התמודדו? על מה הם התגברו?
* אילו סוגים של מנהיגות ראינו? חיובי/שלילי. במה זה מתבטא?
* כיצד הקטע מהסרט ממחיש תכונות של מנהיג ובאילו אמצעים הודגשו תכונות אלה?
* עם איזו דמות הזדהיתם יותר מכל? מהן התכונות שחשובות לכם בה?

**סכום:**

בחנו את משמעות המונחים מנהיג ומנהיגות, מהן התכונות והערכים המלווים אות וכיצד תכונות אלו מתקיימות בסוגים שונים של גיבורים. בררנו את משמעות הפתגם "אין לך אדם שאין לו שעה" וניסינו לראות כיצד הוא מתקיים ביום יום שלנו. דרך סיור בגלריות וצפייה בקטעי סרטים בחנו מנהיגים ותכונותיהם, הגדרנו את התכונות והערכים החשובים לנו וניסינו לזהות אילו מהתכונות הללו קיימות בנו ובאיזה אופן. בנוסף, בחנו אנשי שם מהעולם היהודי ובררנו מהם הערכים והתכונות שבזכותם נכנסו לפנתאון הגיבורים.

סכמו את היום בדגש על הבנת מרכיבי האישיות והגורמים הסביבתיים היוצרים מנהיג/גיבור תרבות תוך אזכור דמויות אחדות בעלות שם בהם נגענו. חשוב לציין את העובדה שלעיתים אותן התכונות המאפיינות מנהיג חיובי הן אלה שמייחדות גם את המנהיג השלילי. הכרנו טיפוסי מנהיגות שונים וכעת, נברר האם קיים גם בנו רכיב כזה או אחר העשוי לאפשר את הפיכתנו לאישיות מובילה ומשפיעה בעתיד בתחומי העשייה השונים.

* **מהן התכונות המצויות בכם העשויות לשמש בסיס פוטנציאלי לעשייה משמעותית שלכם בעתיד בתחום מסוים: תרבות, ספורט, פוליטיקה, מדע, חינוך וכד'.**
* **לאור התהליך שעברתם היום במוזיאון, האם תוכלו לזהות בכם תכונה/ות איתה/ן תוכלו בעתיד הקרוב או הרחוק להוביל אנשים וליצור שינוי?**
* **חלקו** למורה את הפוסטר, שבו תוכל לשלב את כל הדפים של הקבוצות ותלות בכיתה.